ระเบียบกรมการขนส่งทางบกระเบียบกรมการขนส่งทางบกว่าด้วยหลักเกณฑ์วิธีการ และเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์(ฉบับที่ ๓)พ.ศ. ๒๕๕๗[๑] ตามที่ได้มีระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์ พ.ศ. ๒๕๕๔ ลงวันที่ ๒๙มีนาคม พ.ศ. ๒๕๕๔ และที่แก้ไขเพิ่มเติมไว้แล้ว นั้นโดยที่ปัจจุบันการขอรับใบอนุญาตขับรถต้องผ่านการอบรมตามหลักสูตรในวิชาที่กรมการขนส่งทางบกกำหนดเป็นเวลาไม่น้อยกว่า๔ ชั่วโมง ซึ่งกรมการขนส่งทางบกและโรงเรียนสอนขับรถที่กรมการขนส่งทางบกรับรองไม่สามารถรองรับผู้ขอรับใบอนุญาตที่ประสงค์จะเข้ารับการอบรมเพื่อขอรับใบอนุญาตขับรถได้อย่างเพียงพอสมควรแก้ไขเพิ่มเติมระเบียบดังกล่าวเสียใหม่โดยให้หน่วยงานภาครัฐหรือภาคเอกชนที่มีศักยภาพและมีความพร้อมที่ได้ทำความตกลงกับกรมการขนส่งทางบกทำหน้าที่อบรมและออกหลักฐานแสดงการผ่านการอบรมสำหรับใช้เป็นหลักฐานในการขอรับใบอนุญาตขับรถได้อาศัยอำนาจตามความในข้อ ๑๐ แห่งกฎกระทรวง กำหนดหลักเกณฑ์ วิธีการและเงื่อนไขในการขอและการออกใบอนุญาตขับรถ และการขอต่ออายุและการอนุญาตให้ต่ออายุใบอนุญาตขับรถ พ.ศ. ๒๕๔๘ และข้อ ๘แห่งกฎกระทรวงกำหนดเครื่องแต่งกาย เครื่องหมาย ประวัติคนขับรถ บัตรประจำตัวคนขับรถและการแสดงบัตรประจำตัวคนขับรถสาธารณะ รถยนต์บริการธุรกิจ รถยนต์บริการทัศนาจรและรถจักรยานยนต์สาธารณะ พ.ศ. ๒๕๕๕ อธิบดีกรมการขนส่งทางบก จึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์ (ฉบับที่ ๓) พ.ศ. ๒๕๕๗ข้อ ๒ ระเบียบนี้ให้ใช้บังคับตั้งแต่วันที่ ๑มิถุนายน พ.ศ. ๒๕๕๗ เป็นต้นไปข้อ ๓ ให้ยกเลิกความในข้อ ๖ของระเบียบกรมการขนส่งทางบกว่าด้วยหลักเกณฑ์ วิธีการ และเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถ และผู้ขอรับ บัตรประจำตัวคนขับรถตามกฎหมายว่าด้วยรถยนต์พ.ศ. ๒๕๕๔ และให้ใช้ความต่อไปนี้แทนข้อ ๖ ผู้ขอรับใบอนุญาตขับรถตามกฎหมายว่าด้วยรถยนต์ต้องผ่านการอบรมและทดสอบตามลำดับขั้นตอนดังต่อไปนี้(๑) การทดสอบสมรรถภาพร่างกาย(๒) อบรมตามหลักสูตรที่กำหนด(๓) ทดสอบข้อเขียน(๔) ทดสอบขับรถการทดสอบหรืออบรมตาม (๑) และ (๒) หรือการทดสอบตาม (๓) และ (๔)จะดำเนินการลำดับใดก่อนหลังก็ได้ตามความเหมาะสม แต่การทดสอบตาม (๓) และ (๔)จะต้องผ่านการทดสอบและผ่านการอบรมตาม (๑) และ (๒) ก่อนข้อ ๔ ให้เพิ่มความต่อไปนี้เป็นข้อ๖/๑ ของระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์พ.ศ. ๒๕๕๔ข้อ ๖/๑ ผู้ที่มีหลักฐานการรับรองแสดงว่าได้ผ่านการอบรมและจบหลักสูตรการอบรมจากโรงเรียนการขนส่งกรมการขนส่งทางบก หรือโรงเรียนสอนขับรถที่กรมการขนส่งทางบกรับรอง ให้ถือว่าผ่านการอบรมและทดสอบตามระเบียบนี้ในกรณีที่กรมการขนส่งทางบกได้ทำความตกลงกับหน่วยงานภาครัฐหรือภาคเอกชนที่มีศักยภาพและมีความพร้อมในการจัดการอบรมตามหลักสูตรที่กรมการขนส่งทางบกกำหนดให้ถือว่าผู้ที่เข้ารับการอบรมและมีหลักฐานแสดงว่าผ่านการอบรมจากหน่วยงานดังกล่าวเป็นผู้ผ่านการอบรมตามระเบียบนี้แต่การขอรับใบอนุญาตขับรถยังคงต้องผ่านการทดสอบตามข้อ ๖ (๑) (๓) และ (๔) ตามที่ระเบียบกำหนดข้อ ๕ ให้เพิ่มความต่อไปนี้เป็นข้อ ๑๐/๑ของระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์พ.ศ. ๒๕๕๔ข้อ ๑๐/๑ ผู้ที่ได้รับใบอนุญาตขับรถยนต์ส่วนบุคคลชั่วคราวใบอนุญาตขับรถยนต์สามล้อส่วนบุคคลชั่วคราวและใบอนุญาตขับรถจักรยานยนต์ส่วนบุคคลชั่วคราวซึ่งใบอนุญาตขับรถเดิมสิ้นอายุเกินกว่า ๑ ปีประสงค์จะขอรับใบอนุญาตขับรถยนต์ส่วนบุคคล ใบอนุญาตขับรถยนต์สามล้อส่วนบุคคล และใบอนุญาตขับรถจักรยานยนต์ส่วนบุคคลต้องผ่านการอบรมตามหลักสูตรในวิชาที่กำหนดตามข้อ ๙ เป็นเวลาไม่น้อยกว่า ๔ ชั่วโมงข้อ ๖ ให้ยกเลิกความในข้อ๑๓ ของระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์ พ.ศ. ๒๕๕๔และให้ใช้ความต่อไปนี้แทนข้อ ๑๓ ผู้ขอรับบัตรประจำตัวคนขับรถเพื่อขับรถยนต์สาธารณะรถยนต์บริการธุรกิจและรถยนต์บริการทัศนาจรต้องผ่านการอบรมตามหลักสูตรในวิชาดังต่อไปนี้ เป็นเวลาไม่น้อยกว่า ๓ ชั่วโมง(๑) สถานที่ท่องเที่ยว เส้นทางการเดินรถ และสถานที่สำคัญในจังหวัด(๒) ภาษาอังกฤษสำหรับผู้ขับรถยนต์สาธารณะ(๓) การให้บริการผู้โดยสารกรณีที่ผู้ขอรับบัตรประจำตัวคนขับรถเป็นผู้ได้รับใบอนุญาตเป็นผู้ขับรถในประเภทการขนส่งประจำทางการขนส่งไม่ประจำทางหรือการขนส่งโดยรถขนาดเล็กตามกฎหมายว่าด้วยการขนส่งทางบกต้องผ่านการอบรมตามหลักสูตรวิชากฎหมายระเบียบและประกาศของทางราชการที่เกี่ยวข้องกับการขับรถยนต์สาธารณะหรือรถยนต์สามล้อสาธารณะเพิ่มเติมอีก๑ ชั่วโมงข้อ ๗ ให้ยกเลิกความในข้อ ๑๔ ของระเบียบกรมการขนส่งทางบกว่าด้วยหลักเกณฑ์วิธีการ และเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถ และผู้ขอรับบัตรประจำตัวคนขับรถตามกฎหมายว่าด้วยรถยนต์พ.ศ. ๒๕๕๔ และให้ใช้ความต่อไปนี้แทนข้อ ๑๔ ผู้ขอต่ออายุใบอนุญาตขับรถยนต์ส่วนบุคคลใบอนุญาตขับรถยนต์สามล้อส่วนบุคคล และใบอนุญาตขับรถจักรยานยนต์ส่วนบุคคลต้องผ่านการอบรมตามหลักสูตรในวิชาดังต่อไปนี้ เป็นเวลาไม่น้อยกว่า ๑ ชั่วโมง(๑) การขับรถอย่างปลอดภัย(๒) มารยาทในการขับรถกรณีผู้ขอต่ออายุใบอนุญาตขับรถตามวรรคหนึ่งซึ่งใบอนุญาตขับรถเดิมสิ้นอายุเกินกว่า ๑ ปี ต้องผ่านการอบรมตามหลักสูตรในวิชาที่กำหนดตาม(๑) และ (๒) เป็นเวลาไม่น้อยกว่า ๒ ชั่วโมงข้อ ๘ ให้ยกเลิกความในข้อ๑๕ ของระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถ และผู้ขอรับบัตรประจำตัวคนขับรถตามกฎหมายว่าด้วยรถยนต์พ.ศ. ๒๕๕๔ และให้ใช้ความต่อไปนี้แทนข้อ ๑๕ ผู้ขอต่ออายุใบอนุญาตขับรถยนต์สาธารณะใบอนุญาตขับรถยนต์สามล้อสาธารณะ และใบอนุญาตขับรถจักรยานยนต์สาธารณะต้องผ่านการอบรมตามหลักสูตรในวิชาดังต่อไปนี้ เป็นเวลาไม่น้อยกว่า ๓ ชั่วโมง(๑) การขับรถอย่างปลอดภัย(๒) มารยาทในการขับรถ(๓) กฎหมาย ระเบียบและประกาศของทางราชการที่เกี่ยวข้องกับการขับรถยนต์สาธารณะหรือรถยนต์สามล้อสาธารณะกรณีผู้ขอต่ออายุใบอนุญาตขับรถยนต์สาธารณะใบอนุญาตขับรถยนต์สามล้อสาธารณะ ซึ่งใบอนุญาตขับรถเดิมสิ้นอายุเกินกว่า ๑ ปีต้องผ่านการอบรมตามหลักสูตรในวิชาที่กำหนดตามข้อ ๑๑ เป็นเวลาไม่น้อยกว่า ๕ ชั่วโมงกรณีผู้ขอต่ออายุใบอนุญาตขับรถจักรยานยนต์สาธารณะซึ่งใบอนุญาตขับรถเดิมสิ้นอายุเกินกว่า ๑ ปีต้องผ่านการอบรมตามหลักสูตรในวิชาที่กำหนดตามข้อ ๑๒ เป็นเวลาไม่น้อยกว่า ๓ ชั่วโมงข้อ ๙ ให้ยกเลิกความในข้อ๒๔ ของระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถ ผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์ พ.ศ. ๒๕๕๔และให้ใช้ความต่อไปนี้แทนข้อ ๒๔ ให้ผู้เข้ารับการทดสอบข้อเขียนดำเนินการตามขั้นตอนดังนี้(๑)ลงลายมือชื่อผู้ที่เข้ารับการทดสอบในทะเบียนคุมผู้เข้ารับการทดสอบ(๒) ทดสอบความรู้ในข้อควรปฏิบัติหรือข้อบังคับการเดินรถตามกฎหมายว่าด้วยรถยนต์และกฎหมายว่าด้วยการจราจรทางบกตามแบบทดสอบและหลักเกณฑ์ที่กรมการขนส่งทางบกกำหนด โดยผู้ผ่านการทดสอบต้องได้คะแนนไม่น้อยกว่าร้อยละ๙๐กรณีการทดสอบเพื่อขอรับบัตรประจำตัวคนขับรถตามข้อ ๑๓อาจทดสอบโดยการสัมภาษณ์หรือวิธีอื่นตามที่นายทะเบียนเห็นสมควรข้อ ๑๐ ให้เพิ่มความต่อไปนี้เป็นข้อ ๓๒/๑ของระเบียบกรมการขนส่งทางบกว่าด้วยหลักเกณฑ์ วิธีการและเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถและผู้ขอรับบัตรประจำตัวคนขับรถตามกฎหมายว่าด้วยรถยนต์พ.ศ. ๒๕๕๔ข้อ ๓๒/๑ การทดสอบขับรถเพื่อขอรับใบอนุญาตขับรถยนต์สาธารณะนอกจากจะต้องผ่านการทดสอบขับรถตามข้อ ๒๙ ในสนามทดสอบแล้วผู้ขอรับใบอนุญาตขับรถต้องทดสอบการขับรถบนถนนหรือทางหลวงตามเส้นทางที่นายทะเบียนกำหนดด้วยเพื่อทดสอบการปฏิบัติตามกฎหมายว่าด้วยจราจรทางบก การขับรถอย่างปลอดภัยและการมีมารยาทในการขับรถเกณฑ์การวินิจฉัยการผ่านการทดสอบการขับรถตามวรรคหนึ่งให้เป็นไปตามที่นายทะเบียนกำหนดข้อ ๑๑ ให้ยกเลิกภาคผนวก ๑ท้ายระเบียบกรมการขนส่งทางบกว่าด้วยหลักเกณฑ์ วิธีการ และเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถ และผู้ขอรับบัตรประจำตัวคนขับรถตามกฎหมายว่าด้วยรถยนต์พ.ศ. ๒๕๕๔ และให้ใช้ภาคผนวก ๑ ท้ายระเบียบนี้แทนข้อ ๑๒ ให้ยกเลิกภาคผนวก๒ ท้ายระเบียบกรมการขนส่งทางบกว่าด้วยหลักเกณฑ์ วิธีการ และเงื่อนไขในการอบรมและทดสอบผู้ขอรับใบอนุญาตขับรถผู้ขอต่ออายุใบอนุญาตขับรถ และผู้ขอรับบัตรประจำตัวคนขับรถตามกฎหมายว่าด้วยรถยนต์พ.ศ. ๒๕๕๔ และให้ใช้ภาคผนวก ๒ ท้ายระเบียบนี้แทนประกาศณ วันที่ ๑๘ เมษายน พ.ศ. ๒๕๕๗อัฌษไธค์รัตนดิลก ณ ภูเก็ตอธิบดีกรมการขนส่งทางบก[เอกสารแนบท้าย]๑. ภาคผนวก ๑๒. ภาคผนวก ๒(ดูข้อมูลจากภาพกฎหมาย)ปริยานุช/ผู้จัดทำ๑๕ พฤษภาคม๒๕๕๗จุฑามาศ/ผู้ตรวจ๒ มิถุนายน๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๗๖ ง/หน้า ๑/๑๒ พฤษภาคม ๒๕๕๗